
KĖDAINIŲ RAJONO SAVIVALDYBĖS MERAS

POTVARKIS
DĖL SUTIKIMŲ TIESTI SUSISIEKIMO KOMUNIKACIJAS, INŽINERINIUS TINKLUS IR STATYTI JIEMS FUNKCIONUOTI BŪTINUS STATINIUS VALSTYBINĖJE ŽEMĖJE, KURIOJE NESUFORMUOTI ŽEMĖS SKLYPAI

2024 m. rugpjūčio 9 d. Nr. MP1-418
Kėdainiai

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 29 punktu, įgyvendindamas Sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, Kėdainių mieste ir Kėdainių rajono savivaldybės miestelių teritorijose, išdavimo taisykles, patvirtintas Kėdainių rajono savivaldybės tarybos 2023 m. gruodžio 22 d. sprendimu Nr. TS-376 „Dėl Sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, Kėdainių mieste ir Kėdainių rajono savivaldybės miestelių teritorijose išdavimo taisyklių patvirtinimo“, ir atsižvelgdamas į „Cignera“, UAB 2024 m. rugpjūčio 6 d. pateiktą prašymą                         Nr. SAV-324078 „Išduoti sutikimą tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai“:
1. Išduodu „Cignera“, UAB  sutikimą dėl įvažos tiesimo valstybinėje žemėje, kurioje nesuformuoti žemės sklypai, į žemės sklypą (kadastro Nr. 5333/0030:111), esantį _ (duomenys neskelbtini), Kėdainių m. pagal pateiktą „Gamybos, pramonės paskirties pastato, gamybinės laboratorijos statybos ir sandėliavimo paskirties pastato, unik. Nr. 5399-2004-4019, paskirties keitimo į gamybos, pramonės paskirties pastatą, adresu Kėdainiai, _ (duomenys neskelbtini), projektas“ sklypo planą                                                     Nr. 2497-00-TDP-SP.B-02, kuris yra šio potvarkio priedas (toliau – Sutikimas).
2. Nustatau, kad:
2.1. Sutikimas galioja tik pridedamame brėžinyje (sklypo plane) nurodytoms susisiekimo komunikacijoms, inžineriniams tinklams tiesti ir jiems funkcionuoti būtiniems statiniams statyti pridedamame brėžinyje (sklypo plane) pažymėtoje vietoje. Pridedamas brėžinys (sklypo planas) yra neatsiejama šio Sutikimo dalis. 
2.2. Susisiekimo komunikacijos, inžineriniai tinklai turi būti nutiesti ir jiems funkcionuoti būtini statiniai turi būti pradėti statyti per 3-jus metus nuo Sutikimo išdavimo datos. Nepradėjus tiesti susisiekimo komunikacijų, inžinerinių tinklų ir statyti jiems funkcionuoti būtinų statinių per                  3-jus metus, Sutikimas nustoja galioti ir nustatyta tvarka turi būti gautas naujas Sutikimas.
2.3. Sutikimas galioja 10 metų, skaičiuojant nuo sutikimo išdavimo datos. Sutikimo galiojimas baigiasi nesuėjus Sutikime nurodytam 10-ies metų terminui, kai valstybinėje žemėje, kurioje pagal Sutikimą suteikta teisė tiesti susisiekimo komunikacijas, tiesti inžinerinius tinklus ir statyti jiems funkcionuoti būtinus statinius, suformuojamas žemės sklypas.
2.4. Pagal Sutikimą nutiestos susisiekimo komunikacijos Sutikimo galiojimo laikotarpiu yra laikini statiniai ir Nekilnojamojo turto registre neregistruojami, išskyrus susisiekimo komunikacijas ir (ar) joms aptarnauti būtinus laikinus nesudėtingus statinius, pastatytus įgyvendinant  valstybės, savivaldybės ar Europos Sąjungos struktūrinių fondų lėšomis finansuojamus projektus, kai susisiekimo komunikacijų statyba reikalinga įgyvendinant valstybių, savivaldybių institucijų ir įstaigų funkcijoms atlikti.
2.5. Pagal Sutikimą nutiestoms susisiekimo komunikacijoms, inžineriniams tinklams ir  pastatytiems jiems funkcionuoti būtiniems statiniams eksploatuoti naujas žemės sklypas neformuojamas ir nenuomojamas ar neperleidžiamas nuosavybėn.
2.6. Pasibaigus išduoto Sutikimo terminui, pagal Sutikimą nutiestos susisiekimo komunikacijos, inžineriniai tinklai ir jiems funkcionuoti būtini statiniai turi būti nukelti jų savininko lėšomis, išskyrus atvejus, kai asmeniui išduotas naujas Sutikimas arba kai nutiestoms susisiekimo komunikacijoms, inžineriniams tinklams ir pastatytiems jiems funkcionuoti būtiniems statiniams naudoti ir juos aptarnauti yra nustatytas servitutas.
2.7. Pasibaigus šio Sutikimo terminui, pagal Sutikimą nutiesti / pastatyti / įrengti objektai per 20 darbo dienų turi būti nukelti ir valstybinė žemė sutvarkoma taip, kad ji būtų iki Sutikimo išdavimo dienos buvusios būklės. Apie tai privaloma raštu per 5 darbo dienas po valstybinės žemės sutvarkymo informuoti Kėdainių rajono savivaldybės administraciją.
Šis potvarkis per vieną mėnesį nuo potvarkio įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.


Savivaldybės vicemerė,
pavaduojanti savivaldybės merą                                                                           Virginija Baltraitienė

